Hundremeterskogen

Hundremeterskogen (engelsk Hundred-Acre Wood - som i bokstavelig  forstand betyr et skogområde som dekker et areal på 400 dekar) er skogen hvor Ole Brumm og vennene hans bor i A.A. Milnes barnebøker. 

Milnes hundremeterskog har som modell en virkelig Five Hundred Acre Wood i Ashdown Forest i East Sussex, England, nær hjemmet til A.A. Milne på Cotchford Farm i Hartfield. Ved parkeringsplassen i Gills Lap, i utkanten av skogen, finner man et kart som viser plasseringen til alle stedene som har gitt opphav til stedsbetegnelser i den oppdiktede skogen, som Brumms hus, Kristoffer Robins hus, Uglas hus, Nasse Nøffs hus, Spretts hus, Honningtreet og Veien til Nordpolen.

Betegnelsen brukes på norsk ofte om små idylliske områder, gjerne relatert til barn, og er et populært navn på lekeområder, barnehageavdelinger og lignende.

 Se også 
 Hundremeterskogen (Hønefoss)

 Eksterne lenker 
 Map of Hundred Acre Wood by Ernest Shepard
 Pooh Walks  hos ashdownforest.org

Kategori:Ole Brumm
Kategori:East Sussex